Grubotsing eis 11 | Maroela Media
Die twee voertuie se wrakke. Foto: @emergcontrol Via Arrive Alive
'n Grubotsing, op die N1-snelweg tussen Modimolle (Nylstroom) en Mokopane (Potgietersrus) in Limpopo, het laat Sondagaand die lewens van 11 mense geëis.
Sommige van die oorledenes is onherkenbaar verbrand en hul ouderdomme en geslag sal deur 'n forensiese ondersoek bevestig moet word om hul identiteit te bepaal.
Lt.kol. Moatshe Ngoepe, provinsiale polisiewoordvoerder, het Maandag aan Maroela Media die botsing, omstreeks 22:50 tussen 'n vragmotor en Toyota Avanza, bevestig.
"Die aanvanklike ondersoek dui daarop die vragmotor het in 'n suidelike rigting gery en die Avanza in die teenoorgestelde rigting. Een van die Avanza se bande het glo gebars, waarna die bestuurder beheer oor die voertuig verloor het. Die voertuig het in die aankomende verkeer in geswenk en die vragmotor trompop getref," het Ngoepe gesê.
Die vragmotor en die Avanza het aan die brand geslaan. Tien mense wat in die Avanza was, is op die toneel dood verklaar. Die elfde persoon is in die hospitaal dood.
Die bestuurder van die vragmotor het ernstige beserings aan albei sy bene opgedoen. Hy is op die toneel gestabiliseer en na 'n nabygeleë hospitaal geneem vir behandeling.
Ngoepe wou nie kommentaar lewer oor bewerings dat van die oorledenes skoolkinders is nie.
Die Modimolle-polisie ondersoek 'n saak van strafbare manslag. Die polisie se forensiese eenheid van Pretoria hanteer die forensiese ondersoek.
11 mense in 'n Avanza? Eish!
Sjoe, hoe kry jy 11 mense in 'n Toyota Avanza? Duidelik was die arme kar oorlaai.
Dis ook dalk een van die redes waarom sy band gebars het!!!
Elf mense dood in 'n Toyota Avanza. Dis dan 'n kleinerige stasiewa wat gesertifiseer is vir vyf-plus-twee (dus hoogstens sewe) insittendes? Tragies, maar net nóg 'n geval van verwerping van veiligheids maatreëls.
Wonder hoeveel motorruste gaan nie die Desember hul bestemming bereik nie.
Daar is so baie faktore wat 'n rol speel.
Bestuurder, voertuie, padtoestande, spoed ens. Nooit die skuldige se skuld nie.
Het gister daardie pad gery, mense ry regtig onverskillig en teen geweldige hoë spoed ook!
Aloma · 3 jaar gelede
Seker 'n drukfout die 11 was sekerlik in die bus.
Aloma die botsing was tussen 'n VRAGMOTOR (1 insittende) en 'n Avanza (11 passasiers).
Ongelukkig is daar geen verkeersreëls vir die wat mense vervoer nie. Kyk net hoe word daar op die paaie opgetreë met geen, ek herhaal, geen wetstoepassing nie
Ek stem. Daar is geen wetstoepassings nie en watse toestand was daardie bande en watter spoed het die avanza gery???
Daar was 10 mense in die Avanza en 1 in die vragmotor. Totaal 11mense.
10 mense is dood die 11de een is ini hosp dood, die trok bestuurder is op fie toneel gestabiliseer!
11 mense in so klein motor dit is mos nie Taxi nie? nee jong as jy dan wil inklim in so motor dan moet jy maar weet iewers gaan iets nie lekker loop nie dit is helemal te veel pasasiers in daai kar.